
 Z A P I S N I K

38. sjednice Vijeća Mjesnog odbora „Janko Matko“ održane, 14. ožujka 2024.,u 17:00 sati u prostorijama mjesne samouprave Mjesnog odbora „Janko Matko“, Zagreb, Ulica Franje Horvata Kiša 12


NAZOČNI ČLANOVI VIJEĆA:
1. Vesna Špiljar
2. Katarina Jurak	
3. Ivan Jurak
4. Nada Špoljarić
5. Pavao Škoko Gavranović	


Ostali nazočni: Zdenko Krpina i Josip Oreč, službenici Gradski ured za mjesnu samoupravu, promet, civilnu zaštitu i sigurnost

Predsjedava Vesna Špiljar, predsjednica Vijeća.


Zapisnik vodi: Josip Oreč, stručni referent za rad tijela mjesne samouprave

	Predsjednica VMO Vesna Špiljar otvara 38. sjednicu Vijeća Mjesnog odbora „Janko Matko", pozdravlja nazočne te konstatira da sjednici prisustvuje 5 od ukupno 5 članova Vijeća..

Zapisnik sa 37. sjednice nije verificiran jer nije napisan, biti će verificiran na sljedećoj sjednici VMO.

	Na prijedlog predsjednice Vijeće jednoglasno utvrđuje

D N E V N I   R E D:

1. Aktualna komunalna problematika
2. Izvješće o radu VMO “Janko Matko” za 2023.
3. Program rada VMO “Janko Matko” za 2024.
4. Korištenje prostora MS 
5. Razno: izvješća, pitanja i prijedlozi.









Ad. 1) Aktualna komunalna problematika

Raspravlja se o:
· Već donesenom Zaključku za postavu žutih linija i zaštitnih stupića u Ulici Šime Starčevića 3,
· Začepljenim šahtovima i kanalicama na Aveniji Marina Držića
· Iznalaženju rješenja za postavu ograde ili zelene živice kod DI u ulici Otona Župančića 
· Sanaciji zelene živice koja je uklonjena prilikom radova vrelovoda.

Nakon rasprave Vijeće jednoglasno donosi :


Z a k lj u č a k
o rješavanju aktualne komunalne problematike

	
	
	1.
	Vijeće Mjesnog odbora „Janko Matko“ predlaže Vijeću Gradske četvrti Peščenica-Žitnjak da od nadležne službe zatraži

- stručni izvid u svrhu iznalaženja rješenja kod DI u ulici Otona Župančića vezano za ogradu ili zelenu živicu

Obrazloženje: Vijeće smatra da postava bilo kakvog oblika zaštite od istrčavanja djece na ulicu. Ograda ili živica bi dodatno odvajala nogostup od igrališta i prometnice.



	2.
	Ovaj zaključak dostavit će se  Vijeću Gradske četvrti Peščenica-Žitnjak na daljnje postupanje.




















Z a k lj u č a k
o rješavanju aktualne komunalne problematike

	
	
	1.
	Vijeće Mjesnog odbora „Janko Matko“ predlaže Vijeću Gradske četvrti Peščenica-Žitnjak da od nadležne službe zatraži

- sanaciju zelene živice nakon rekonstrukcije vrelovoda u Ulici Šime Starćevića 2

Obrazloženje: Mikrolokacija je sastavni dio ovog Zaključka.



	2.
	Ovaj zaključak dostavit će se  Vijeću Gradske četvrti Peščenica-Žitnjak na daljnje postupanje.















Ad. 2) Izvješće o radu VMO “Janko Matko” za 2023.

Nakon rasprave VMO „Janko Matko“ jednoglasno prihvaća


I Z V J E Č Ć E    O    R A D U
Vijeća mjesnog odbora „Janko Matko“
za  2023. 



U 2023. godini rad Vijeća se odvijao u skladu sa Statutom Grada, Pravilima Mjesnog odbora, Poslovnikom o radu i Programom rada Vijeća. 
Sjednicama je prisustvovalo prosječno 5 članova Vijeća (100%). Nije bilo odgođenih , a niti prekinutih sjednica zbog nedovoljnog broja članova Vijeća.
Vijeće je u 2023. godini održalo  12  sjednica.
Prosječno vrijeme trajanje sjednice  bilo je 2,00 sata. 
Vijeće je na održanih 12 sjednica raspravljalo o ukupno 42 točaka
dnevnog reda.
Vijeće je donijelo ukupno 21 zaključaka. 


Na sjednicama  se ukupno raspravljalo o 42  točke dnevnog reda:
· doneseni su sljedeći akti:  
- Godišnji obračun Mjesnog odbora „Janko Matko“ za 2022., 
- Financijski plan Mjesnog odbora „Janko Matko“ za 2023.
- Prijedlog  prioriteta Plana malih komunalnih akcija za 2023.
- Izvješće o radu Vijeća Mjesnog odbora „Janko Matko“ za 2022.
- Program rada Vijeća Mjesnog odbora „Janko Matko“ za 2023.god.

-    Vijeće je dalo pozitivno mišljenje na 9 zahtjeva za povremeno korištenje prostora 
	Mjesnog odbora „Janko Matko“.
· na svim sjednicama Vijeće je raspravljalo o zahtjevima građana te prijedlozima vijećnika, te slalo dopise nadležnim gradskim uredima
· donesena su 21 akta, zaključka


Predsjednici Vijeća su redovito sazivali sjednice Vijeća, predlagali dnevni red i predsjedali svim sjednicama Vijeća u 2023. godini. Surađivali su s predsjednikom Vijeća Gradske četvrti Peščenica - Žitnjak u sastavljanju dnevnog reda, te prisustvovali Koordinacijama predsjednika Gradske četvrti Peščenica - Žitnjak i predsjednika mjesnih odbora Gradske četvrti Peščenica – Žitnjak.

Članovi Vijeća su svoj rad realizirali prvenstveno kroz sudjelovanje na sjednicama Vijeća, na koje su se redovito odazivali. Članovi su na sjednicama raspravljali i iznjašnjavali se o svim pitanjima koja su bila na dnevnom redu, te davali inicijative i prijedloge radi poboljšanja života građana na svom području. Također su organizirali redovita tjedna dežurstva u sjedištu Mjesnog odbora radi primanja građana.

Vijeće je u svom radu nastojalo riješiti zahtjeve građana, te je poduzimalo mjere u okviru svojih nadležnosti kroz prijedloge za Plan malih komunalnih akcija i Aktualnu komunalnu problematiku, upoznavanje Vijeća Gradske četvrti Peščenica - Žitnjak i nadležnih gradskih ureda sa zahtjevima i potrebama građana Mjesnog odbora „Janko Matko“, dostavljajući zapisnike i zaključke sa sjednica Vijeća.
















Ad. 3) Program rada VMO “Janko Matko” za 2024.

Nakon rasprave VMO „Janko Matko“ jednoglasno prihvaća


	Program rada Vijeća Mjesnog odbora „Janko Matko“		                                         					za 2024.


a) Polazne odrednice

	Vijeće Mjesnog odbora „Janko Matko“ polazne odrednice svoga Programa rada temelji na najaktualnijim potrebama komunalnog, socijalnog i kulturnog standarda, koje je Vijeće uočilo u svome radu (pri tome se ne podrazumijeva samo nova problematika već i održavanje postojeće infrastrukture i standarda) uz stavljanje naglaska na posebnost i specifičnost Vijeća Mjesnog odbora  „Janko Matko“.
	Naravno, polazne odrednice i ciljevi i zadaci programa rada Vijeća Mjesnog odbora „Janko Matko“ ovise o cjelovitom radu mjesne samouprave, odnosno o suradnji Vijeća s Vijećem Gradske četvrti Peščenica-Žitnjak. Stoga se polazne odrednice rada Vijeća Mjesnog odbora „Janko Matko“ kod definiranja problema i predlaganja njihovih rješenja kako komunalnog, tako i društvenog i kulturnog standarda, te organiziranja suradnje s građanima, uz ostalo, temelje i na suradnji Vijeća Mjesnog odbora „Janko Matko“ s Vijećem Gradske četvrti Peščenica-Žitnjak. Suradnja se pri tom podrazumijeva kroz primjenu propisane i opisane procedure rada Vijeća Mjesnog odbora „Janko Matko“ koja se odvija i pokreće od suradnje s građanima, poznavanja komunalne problematike, donošenja zaključaka na sjednicama i koordinacije predsjednika Vijeća Mjesnih odbora s predsjednikom Vijeća Gradske četvrti Peščenica-Žitnjak.

	Iz navedenog konteksta specificiraju se sljedeće polazne odrednice:

1. Pojačano održavanje, asfaltiranje i rekonstrukcija ulica.
2. Izgradnja i asfaltiranje parkirališta.
3. Uređenje i asfaltiranje pješačkih staza i nogostupa.
4. Regulacija prometa postavom prometne signalizacije.
5. Pojačanje postojeće javne rasvjete u ulicama.
6. Uređenje i opremanje dječjih igrališta potrebnim sadržajima.
7. Zaštita javnih zelenih površina i opremanje istih sadržajima (klupe, stolovi, koševi za otpatke i sl.).
8. Briga o problematici vezanoj uz zaštitu okoliša i sigurnost građana u Mjesnom odboru „Janko Matko“.
9. Pojačati aktivnosti vezane za zaštitu okoliša, kako s razine Grada tako i Ministarstva zaštite okoliša, pogotovo kad je u pitanju rješavanje divljih deponija.
10. Inicirati pokretanje postupka promjene i izmjene Prostornog plana za naselje „Janko Matko“.
11. Sve navedene polazne odrednice ovise o osnovnoj odrednici koja se prepoznaje po stupnju uspješnosti:
· suradnje Vijeća Mjesnog odbora „Janko Matko“ s građanima,
· suradnje Vijeća Mjesnog odbora „Janko Matko“ s Vijećem Gradske četvrti Peščenica-Žitnjak i Gradskim uredom za mjesnu samoupravu.

Navedene odrednice uvjetuju i usmjeravaju izravno uspješnost rada Vijeća Mjesnog odbora „Janko Matko“ a neizravno pridonose uspješnoj realizaciji rada Vijeća Gradske četvrti Peščenica-Žitnjak.

b) Glavni ciljevi

Iz navedenih polaznih odrednica, te na osnovi rada Vijeća Gradske četvrti Peščenica-Žitnjak vezanog uz prostor našeg mjesnog odbora, Vijeće Mjesnog odbora „Janko Matko“ postavlja sljedeće ciljeve:

1. Koordinirano u suradnji s građanima sustavno prikupljanje svih podataka bitnih za Mjesni odbor „Janko Matko“ o komunalnoj opremljenosti, uređenju prostora, komunalnom redu, zaštiti okoliša, javnog reda i mira, rada javnih službi te upoznavanje Vijeća Gradske četvrti Peščenica-Žitnjak i građana Mjesnog odbora „Janko Matko“ s istim.
2. Koordinirano s Vijećem Gradske četvrti Peščenica-Žitnjak sustavno i kontinuirano planiranje rješavanja manjih komunalnih potreba koje Vijeće Mjesnog odbora „Janko Matko“ selektira i predlaže Vijeću Gradske četvrti kao prioritete programa Plana  malih komunalnih aktivnosti za tekuće i iduće razdoblje.
3. Uočavanje i predlaganje Vijeću Gradske četvrti i drugim nadležnim tijelima većih komunalnih problema na Mjesnom odboru „Janko Matko“ koji se ne mogu, zbog svoje obimnosti i složenosti, rješavati kroz program Plana malih komaunalnih aktivnosti.
4. Kontinuirano upoznavanje i praćenje osnovnih akata na kojima se temelji rad, organizacija i odlučivanje Vijeća Mjesnog odbora „Janko Matko“.
5. Permanentno nastojanje za što učinkovitijom suradnjom Vijeća Mjesnog odbora „Janko Matko“ s Vijećem Gradske četvrti Peščenica-Žitnjak i Gradskim uredom za mjesnu samoupravu.

c) Zadaci i rokovi

Na osnovi ovih, programom postavljanih ciljeva, Vijeće Mjesnog odbora „Janko Matko“ će u svome radu i na svojim sjednicama tijekom 2024. provoditi proceduralne postupke i donositi odgovarajuće akte u predviđenim rokovima, a naročito o sljedećim pitanjima:

1. Koordinacija i suradnja s Vijećem Gradske  četvrti Peščenica-Žitnjak i s predsjednikom Vijeća Gradske četvrti Peščenica-Žitnjak u okviru propisane i opisane procedure (kontinuirano kroz cijelu godinu).
2. Kontinuirano praćenje aktualne komunalne problematike na području Mjesnog odbora „Janko Matko“ – naselja, te utvrđivanja
                  a) Prioriteta za Plan komunalnih aktivnosti Vijeća Gradske četvrti 
    Peščenica-Žitnjak.
     b) Složenih i većih komunalnih potreba nadležnim tijelima Grada po propisanoj  
          proceduri (kontinuirano  kroz cijelu godinu).
    c)  Donošenje Plana malih komunalnih akcija (čišćenje javnih površina, održavanje
         javnih površina i održavanje nerazvrstanih cesta.) 


     3.  Davanje mišljenja o prijedlozima akata i programima koja od Vijeća Mjesnog odbora
          „Janko Matko“ zatraži Vijeće Gradske četvrti Peščenica-Žitnjak ili druga nadležna gradska
          tijela, te prihvaćanje programa i akata na znanje o kojima navedena tijela informiraju
          Vijeće Mjesnog odbora „Janko Matko“ (kada bude zatražena i ponuđena).
4.   Raspravljanje i donošenje zaključaka na sjednicama Vijeća na osnovi prijedloga
      stanovnika Mjesnog odbora „Janko Matko“ (kontinuirano kroz cijelu godinu).
5.   Predlaganje prioriteta PKA za 2025. za Mjesni odbor „Janko Matko“ (listopad-prosinac
     2024.)
6.   Donošenje Financijskog plana Vijeća Mjesnog odbora „Janko Matko“ za 2024. (
     veljača 2024.).
7.   Donošenje Izvješća o radu Vijeća Mjesnog odbora „Janko Matko“ za 2023. (ožujak 
      2024.).
8.   Donošenje Programa rada Vijeća Mjesnog odbora „Janko Matko“ za 2024. (ožujak
      2024.).
9.   Donošenje Plana komunalnih akcija mjesnog odbora „Janko Matko“ za 2024. (
       veljača 2024.).
10. Donošenje Godišnjeg obračuna Vijeća Mjesnog odbora „Janko Matko“ za 2023. (lipanj – rujan 2024.)
11. Sudjelovanja i predlaganje u donošenju prostornih, urbanističkih i detaljnih planova
     Grada Zagreba (PUP, GUP, UPU) kada se odnose na prostor Mjesnog odbora „Janko Matko“
     (prema dospijeću prijedloga).
12. Raspravljanje i predlaganje rješavanja problema o zaštiti okoliša, sigurnosnom i
      društvenom standardu građana Mjesnog odbora „Janko Matko“ (kontinuirano kroz cijelu godinu). 

Izvršenje zadatka u predviđenim rokovima treba shvatiti aproksimativno jer ovise od više činitelja, a naročito o:
· dosegnutoj razini odvijanja propisanog i opisanog rada Vijeća Mjesnog odbora „Janko Matko“.
· suradnji Vijeća Mjesnog odbora „Janko Matko s Vijećem Gradske četvrti Peščenica-Žitnjak i s predsjednikom Vijeća Gradske četvrti.
· suradnji Vijeća Mjesnog odbora s građanima Mjesnog odbora „Janko Matko“, te o izvršenju proračunskih stavki koje se odnose na Mjesnu samoupravu Grada Zagreba.





 
Ad. 4) Korištenje prostora MS 


Vijeće je na sjednicu VMO zaprimilo zahtjev za povremeno korištenje prostora MS „Janko Matko“ od korisnika „PLAVI GRAD“.

Nakon rasprave u kojoj sudjeluju svi, predsjednica Vijeća „Janko Matko“ ističe da je zahtjev od udruge ne od političke stranke te kao takav ne mogu odobriti.
Naglašava kako prednost korištenja prostora imaju udruge koje dolaze sa područja MO „Janko Matko“.
Vijeće predlaže da korisnik potraži prostor na svojoj matičnoj Gradskoj četvrti.
Ukoliko u međuvremenu predaju zahtjev kao politička stranka, Vijeće će ponovno razmotriti zahtjev za povremeno korištenje prostora MS.

Nakon rasprave Vijeće sa 1 suzdržanim glasom te sa 4 glasa protiv donosi 


ZAKLJUČAK
o korištenju prostora mjesne samouprave

Vijeće Mjesnog odbora „Janko Matko“ nakon glasovanja s 1 suzdržanim te 4 glasa protiv ne odobrava  korištenje prostora mjesne samouprave „Janko Matko“, F.H. Kiša 12 korisniku „PLAVI GRAD“.







Ad. 5) Razno: izvješća, pitanja i prijedlozi

Vijeće će određenu problematiku poslati u obliku E- dopisa ( kanalice, šahtovi i stazica).
Vijeće traži da se ponovno pošalju već doneseni Zaključci vezano za postavu stupića te žutih linija u ulici Šime Starčevića.

Vijeće traži dodatne informacije vezane za odvežene kontejnere iz Laurenčićeve ulice, koji su trebali biti premješteni u Ulicu J.P. Kamova.


Budući da je dnevni red iscrpljen te da nije više bilo pitanja, predsjednica zaključuje sjednicu.
















                                                                                                                                                                                                                                                                                                                                                                                                                                                                  
Sjednica  je završena u 18:15


KLASA: 024-08/24-003/597
URBROJ: 251-13-11-11/010-24-2
Zagreb,14. ožujka 2024. 




Zapisnik sastavio
Josip Oreč
                               



Predsjednica
                                                                                                                               
 Vijeća Mjesnog odbora
                  „Janko Matko“

                    Vesna Špiljar

